钦定古今图书集成/理学汇编/文学典/第105卷 > 林懋和
## 钦定古今图书集成/理学汇编/文学典/第105卷 > 林懋和

按《福建通志》：“懋和字惟介，闽县人。天资绝人，少丧父，
家无立锥，顾好读书，不事事，族戚咸厌弃之，独与寡
母茕茕相依。举嘉靖辛丑进士，选庶吉士，改礼部郎，
有廉能声。出督楚学，识拔皆知名士。历广东左布政，
丐归，年方四十。懋和虽扬历于外，手不释编，藏书数
万卷。三教九流，历数医卜之学，罔不穷究。诗文秀丽”
典则，不尚浮靡。年八十馀卒。所著有《栎寄集》及《双台
诗选》。